Euromillóns

O Euromillóns é unha lotaría europea, levada a cabo polos organismos encargados da lotaría en cada un dos países participantes. O primeiro sorteo tivo lugar o venres 13 de febreiro de 2004 en París. España, Francia e o Reino Unido foron os primeiros que tomaron parte, pero os organismos de lotaría de Austria, Bélxica, Irlanda, Luxemburgo, Portugal e Suíza uníronse posteriormente, o 8 de outubro de 2004. En Andorra tamén é posible xogar a través de administracións de Loterías y Apuestas del Estado.

O sorteo lévase a cabo todos os martes e venres pola tarde, e ten lugar en París. Os billetes de lotaría teñen un prezo de dous euros por participación na maioría dos países. Os premios, á parte do bote, son fixados de acordo á participación por país.

 Países participantes 
 País  Nome  Operador nacional   Euro Millionen  Österreichische Lotterien   Euro Millions  Loterie nationale   Euro Millones  Loterías y Apuestas del Estado   Euro Millions  la Française des jeux   Euro Millions  The National Lottery   Euro Millions  Loterie nationale   Euro Milhões  Jogos Santa Casa   Euro Millions  The National Lottery   Euro Millions  Swisslos (Suíza alemá e italiana) Loterie romande (Suíza romanda)

 Formato 
Para xogar:
 Elixa 5 números, que poden ser calquera do 1 ao 50.
 Elixa 2 estrelas da sorte, números do 1 ao 11.
Durante o sorteo, 5 números e 2 estrelas da sorte son extraídos ao chou de dúas máquinas con bombos que conteñen bólas numeradas. A máquina que contén os 50 números chámase Stresa, e a outra, que contén as 11 estrelas, é Paquerette.

 Premios 
 1ª Categoría: 5 números e 2 estrelas
 2ª Categoría: 5 números e 1 estrela
 3ª Categoría: 5 números
 4ª Categoría: 4 números e 2 estrelas
 5ª Categoría: 4 números e 1 estrela
 6ª Categoría: 3 números e 2 estrelas
 7ª Categoría: 4 números
 8ª Categoría: 2 números e 2 estrelas
 9ª Categoría: 3 números e 1 estrela
 10ª Categoría: 3 números
 11ª Categoría: 1 número e 2 estrelas
 12ª Categoría: 2 números e 1 estrela
 13ª Categoría: 2 números

 Véxase tamén 
 Ligazóns externas 
 Páxina oficial de Loterías y Apuestas del Estado  
 Páxina oficial da Française des Jeux 

Categoría:Lotarías
Categoría:Loterías y Apuestas del Estado